TemeljemZakona o tehničkoj kulturi („Narodne novine“, broj 76/93, 11/94, 38/09 – pročišćeni tekst), članka 36. Statuta Grada Zadra („Glasnik Grada Zadra“, broj 9/09, 28/10, 3/13, 9/14, 2/15 – pročišćeni tekst, 3/18, 7/18 – pročišćeni tekst, 15/19, 2/20, 3/21 i 14/23 - pročišćeni tekst ),članka 23. Pravilnika o financiranju javnih potreba sredstvima proračuna Grada Zadra („Glasnik Grada Zadra“, broj 10/22),Odluke Gradonačelnika KLASA: 630-01/24-01/01 URBROJ: 2198/01-2-24-4 od 10. rujna 2024. godine, **Gradonačelnik Grada Zadra**, dana **11. rujna 2024. godine**, **o b j a v lj u j e**

**Javni**

**POZIV**

**za predlaganje programa javnih potreba**

**u tehničkoj kulturi Grada Zadra za 2025. godinu**

**I.**

U proračunu Grada Zadra osiguravaju se sredstva za javne potrebe u tehničkoj kulturi, a to su djelatnosti, aktivnosti, manifestacije, programi/projekti u tehničkoj kulturi od interesa za Grad Zadar (u nastavku teksta: programi). Od interesa za Grad Zadar smatrat će se programi koji potiču razvitak i promidžbu tehničke kulture;programi odgoja, obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina, koji obuhvaćaju aktivnosti djece s posebnim potrebama; programi prekvalifikacija i dokvalifikacija djelatnika i programi organiziranja inventivnog rada; organiziranje promaknuća tehnoloških inovacija (sajmovi, izložbe i sl.); programi/projekti nabavke opreme i održavanje objekata tehničke kulture; programi koji su stručno utemeljeni, visoke razine kvalitete, ekonomični, profilirani u odnosu na osnovnu djelatnost prijavitelja, oni programi/projekti koji se odvijaju kontinuirano te pojedinačno i/ili zajednički doprinose ostvarivanju ciljeva i prioriteta financiranja javnih potreba u tehničkoj kulturi Grada Zadra.

Prijedlozi programa moraju obuhvaćati aktivnosti, poslove i djelatnosti u tehničkoj kulturi koje predstavljaju javne potrebe od interesa za Grad Zadar, primjerice da: trajno i sustavno utječu na razvoj djelatnosti tehničke kulture; omogućuju većem broju djece, mladeži i ostalih dobnih skupina građana grada Zadra, stjecanje tehničkih i tehnoloških znanja i vještina iz različitih područja tehničke kulture; su novi, inovativni i da prate najnovija dostignuća u tehničkoj kulturi; se kontinuirano provode veći broj godina, okupljaju velik broj djece, mladih i odraslih te da su postigli zapažene rezultate na domaćoj i međunarodnoj razini; u svom provođenju nude suradnju većeg broja subjekata; se provode na područjima grada Zadra koja su deficitarna sadržajima tehničke kulture.

Pri ocjenjivanju podnesenih prijedloga, primjenjivat će se sljedeći kriteriji:

* kvaliteta i sadržajna inovativnost ponuđenog programa te razvoj i promidžba tehničke kulture
* promicanje programa za djecu i mlade
* primjena novih tehnologija, partnerstvo, koprodukcije i umrežavanje
* poticanja za stvaralački i znanstveni rad, tehničkog odgoja i obrazovanja
* razvojnih programa u tehničkoj kulturi, osobito znanstvenog i tehničkog opismenjivanja, posebice mladih
* projekti koji naglašavaju rad s publikom te uključuju rad sa specifičnim skupinama/korisnicima
* poticanja sklonosti i sposobnosti za tehničko stvaralaštvo zaposlenog pučanstva
* očuvanja kontinuiteta stvaranja iznimno vrijednih tehničkih dostignuća udruge tehničke kulture i pojedinaca
* obnove u domovinskom ratu oštećenih ili uništenih objekata i opreme udruga tehničke kulture
* zaštite kapitalnih objekata tehničke kulture od posebnog značenja za Grad Zadar
* promicanje tehničke kulture na lokalnoj, nacionalnoj razini i u svijetu te uključenost u europske i međunarodne mreže i projekte
* međunarodne afirmacije postignuća u tehničkoj kulturi od značaja za Grad Zadar, i od nacionalnog značaja
* ekonomičnost i dugoročnost programa
* podrška jedinica lokalne i područne (regionalne) samouprave u ostvarivanju programa
* podrška međunarodnih vladinih i nevladinih organizacija u ostvarivanju programa
* financijska potpora iz drugih izvora.

**II.**

Na ovaj Poziv prijava se može podnijeti za financijsku podršku za program/projekt koji doprinosi promicanju i razvoju tehničke kulture Grada Zadra zadovoljavajući prethodno navedene kriterije.

Od šesnaest (16)navedenih kriterija, prijava mora zadovoljiti najmanje osam (8) kako bi bila prihvatljiva.

**III.**

Pravo podnošenja prijave, na temelju ovog **Javnog poziva za predlaganje programa javnih potreba u tehničkoj kulturi Grada Zadra za 2025. godinu** (u nastavku teksta: Poziv), imaju zajednice, savezi,udruge, pravne i fizičke osobe koje imaju obavljaju djelatnosti u tehničkoj kulturi.

**IV.**

Ukupna vrijednost ovog Poziva je 80.000,00eura.

**V.**

Najniži iznos financiranja koji se može zatražiti i/ili ugovoriti po pojedinom programu je 398,00 eura, a najviši 45.000,00 eura.

Planira se ugovoriti dodjela financijskih sredstava za okvirno 15 programa/projekata.

**VI.**

Prihvatljivi prijavitelj, u okviru ovog Poziva, može podnijeti **najviše jednu prijavu**zafinancijsku podršku programa za razdoblje provedbe u 2025. godini.

**VII.**

Način prijave **detaljno** je opisan u**Uputama za prijavitelje** te je iste potrebno proučiti, s obzirom na to da se prijavavrši u sustavu[www.financijskepodrske.hr](http://www.financijskepodrske.hr).

Dokumentacija koju je potrebno priložiti i dostaviti, navedena je u *Uputama za prijavitelje* i dostupna na službenoj stranici Grada Zadra i sustavu [www.financijskepodrske.hr](http://www.financijskepodrske.hr).

Sve zainteresirane udruge moraju svoje prijave dostaviti u propisanom roku popunjavanjem propisanih obrazaca i postavljanjem propisane dokumentacije **isključivo** elektroničkimputem(internetska prijava) kroz sustav [www.financijskepodrske.hr](http://www.financijskepodrske.hr), uz što je, dodatno, putem pošte ili e-pošte, potrebno **dostaviti** ispisan, potpisan i ovjeren **Dokumento verifikaciji** postavljene **e-prijave** u sustav (potvrda o postavljenoj dokumentaciji).

**VIII.**

**Rok za prijavu na ovaj Poziv traje od 11. rujna 2024. godine do 11. listopada 2024. godine.**

**Rok** za podnošenje **elektroničke prijave (internet prijava)** u sustavu [www.financijskepodrške.hr](http://www.financijskepodrške.hr) je **11. listopada 2024. godine, do 16:00 sati.**

**Dokument za verifikaciju e-prijave** na [www.financijskepodrške.hr](http://www.financijskepodrške.hr), o postavljenoj e-prijavi, potrebno je dostaviti potpisan i ovjeren u propisanom roku, **zaključno** s **11. listopada 2024.** godine. Dokument može biti dostavljen na e-mail adresu (javnipoziv.tehnickakultura@grad-zadar.hr), poštom (s poštanskim žigom, odnosno štambiljem od 11. listopada 2024. godine) ili predajom na Pisarnicu Grada uz napomenu:

„**ZaJavnipoziv za predlaganje programa**

**javnih potreba u tehničkoj kulturi Grada Zadra za 2025. godinu**”;

adresa:

**Upravni odjel za kulturu i šport Grada Zadra**

**Narodni trg 1**

**23000 Zadar.**

**IX.**

**Bit će razmatrane** samo pravovremeno dostavljene prijave koje u cijelosti zadovoljavaju propisane uvjete ovog Poziva.

Ispunjavanje formalnihuvjeta Poziva utvrdit će nadležno Povjerenstvo te ćeprijave, koje su zadovoljile formalne uvjete,uputiti u daljnju proceduru.

Programi se vrednuju/ocjenjuju na način opisan u Uputama za prijavitelje, temeljem kriterija navedenih u ovom Pozivu.

Zakašnjele prijave (popunjeni obrasci i dokumentacija postavljeni u sustav izvan roka, uključujući i Dokument o verifikaciji postavljene dokumentacije na kojoj je relevantan poštanski žig), nepotpune prijave, rukom i/ili pisaćim strojem pisane prijave, prijave koje neće biti poslane na propisanim obrascima Grada Zadra ili na drugi način podnesene prijave protivno uvjetima ovog Poziva, **neće biti razmatrane***.*

**X.**

Program javnih potreba u tehničkoj kulturi Grada Zadra za 2025. godinu usvaja Gradsko vijeće Grada Zadra. Usvojeni programi, i iznosi odobrenih sredstava, bit će objavljeni u *Glasniku Grada Zadra***.**

**Prijavitelji usvojenih programa bit će pozvani na potpisivanje ugovora u propisanom roku, od usvajanja Programa javnih potreba u tehničkoj kulturi Grada Zadra za 2025. godinu.**

Prilikom potpisivanja ugovora,prihvaćeni prijavitelj će morati dostaviti dokumentaciju posebno navedenu da se tada dostavlja (vidi *Upute za prijavitelje* i *Popis dokumentacije koju dostavlja prijavitelj*).

**XI.**

Prijavitelji, koji nisu zadovoljili formalne uvjete Poziva, mogu u roku od 8 dana od dana primitka obavijesti, podnijeti pisani prigovor.

Prijavitelji, kojima nisu odobrena financijska sredstva, odnosno oni prijavitelji čiji program/projekt nije prihvaćen, mogu podnijeti prigovor u roku od 8 radnih dana od dana primitka pisane obavijesti o rezultatima javnog Poziva.

Prigovor se podnosi Povjerenstvu za prigovore, pisanim putem, u propisanom roku (stavak 1. i 2. ovog članka) na adresu:

**Upravni odjel za kulturu i šport Grada Zadra**

**za Povjerenstvo za prigovore za Javni poziv za predlaganje programa javnih potreba u tehničkoj kulturi Grada Zadra za 2025. godinu**

**Narodni trg 1**

**23000 Zadar.**

**XII.**

Sva pitanja vezana za ovaj Poziv mogu se postaviti Upravnom odjelu za kulturu i šport, isključivo elektroničkim putem, slanjem upita na adresu elektroničke pošte: javnipoziv.tehnickakultura@grad-zadar.hr.

**KLASA: 630-01/24-01/01**

**URBROJ: 2198/01-2-24-5**

**Zadar, 11. rujna 2024. godine**

**GRADONAČELNIKA**

 **Branko Dukić, v.r.**